PATVIRTINTA

Anykščių r. Troškūnų Kazio Inčiūros

gimnazijos direktoriaus

2023 m. vasario 27 d. įsakymu Nr. V- 45

**ANYKŠČIŲ RAJONO PRADINIŲ KLASIŲ MOKINIŲ AKCIJOS**

**„PADOVANOK DRAUGUI SKIRTUKĄ“ NUOSTATAI**

**I SKYRIUS**

**BENDROSIOS NUOSTATOS**

1. Mokinių akcijos (toliau – Akcija) nuostatai reglamentuoja pagrindinius Akcijos tikslus, organizavimo tvarką, sąlygas ir dalyvių apdovanojimą.
2. Akcija skiriama Tarptautinei vaikų knygos dienai, kuri minima balandžio 2- ą dieną.
3. Akcija, kaip skaitymo, saviraiškos ir kūrybiškumo ugdymo forma, skiriama 1-4 klasių mokiniams.
4. Akciją organizuoja Anykščių r. Troškūnų Kazio Inčiūros gimnazija, akcijos partneris — Anykščių rajono švietimo pagalbos tarnyba.
5. Akcijos koordinatorės — Anykščių r. Troškūnų Kazio Inčiūros gimnazijos pradinių klasių mokytojos (Jolita Smetonienė, Dalia Šaltenytė, Daivutė Morkūnienė, Violeta Rugienienė). Kontaktinis asmuo Daivutė Morkūnienė, el. p. [daivamor@gmail.com](mailto:daivamor@gmail.com) .

6. Informacija apie akciją skelbiama Anykščių r. Troškūnų Kazio Inčiūros gimnazijos internetinėje svetainėje <https://troskunai.anyksciai.lm.lt>, projekto partnerio — Anykščių švietimo pagalbos tarnybos internetinėje svetainėje https://anyksciuspt.lt.

**II SKYRIUS**

**TIKSLAS IR UŽDAVINIAI**

1. Akcijos tikslas — ugdyti 1-4 klasių mokinių pažinimo, komunikavimo, kūrybiškumo ir skaitmeninę kompetencijas.
2. Uždaviniai:

8.1. skatinti vaikų saviraišką ir kūrybiškumą, išradingumą, fantaziją, domėjimąsi įvairiomis meninėmis raiškos priemonėmis ir būdais, taikyti STEAM elementus;

8.2. įtraukti mokinių tėvelius ir mokytojus į kūrybinį procesą;

8.3. skatinti ugdymo įstaigų kūrybinį bendradarbiavimą.

**III SKYRIUS**

**DALYVAVIMO AKCIJOJE SĄLYGOS**

9. Akcijoje dalyvauja Anykščių rajono ugdymo įstaigų 1-4 klasių mokiniai.

10. Akcijai skirti knygų skirtukai siunčiami adresu: **Mokyklos g. 2-3, Žiedonių k., Troškūnų sen., LT – 29306, Anykščių r.**, pridedant užpildytą dalyvio anketą. (Priedas)

11. Darbus siųsti iki **2023 m. kovo 21 d.**

12. Akcijos dalyvių darbai bus publikuojami Anykščių r. Troškūnų Kazio Inčiūros gimnazijos svetainėje [https://troskunai.anyksciai.lm.lt](https://troskunai.anyksciai.lm.lt/) nuo **2023 m. kovo 27 d.**

**IV SKYRIUS**

**AKCIJOS SĄLYGOS**

13. Dalyvių skaičius nėra ribojamas.

14. Vienas mokinys gali pristatyti ne daugiau kaip vieną skirtuką.

15. Akcijoje dalyvauja tik dalyvių autoriniai darbai.

**V SKYRIUS**

**DALYVIŲ VERTINIMAS IR APDOVANOJIMAS**

16. Kūrybinius mokinių darbus vertins vertinimo komisija. Vertinant skirtukus bus vadovaujamasi šiais kriterijais: kūrybiškumas, originalumas, išradingumas ir estetinė išvaizda.

17. Viktorinos dalyviai bus apdovanojami Troškūnų Kazio Inčiūros gimnazijos padėkos raštais ir atminimo dovanėlėmis.

18. Pedagogai, padėję pasiruošti mokiniams ir norintys gauti pažymą dėl metodinės veiklos, turi iš anksto registruotis internetinėje registravimosi sistemoje „Semi+“. Prisijungti prie sistemos galima adresu: [https://www.semiplius.lt](https://www.semiplius.lt/).

**VI SKYRIUS**

**BAIGIAMOSIOS NUOSTATOS**

19. Organizatoriai pasilieka teisę akcijos dalyvių atsiųstus skirtukus naudoti neatlygintinai, viešai publikuoti.

Priedas

|  |  |  |  |
| --- | --- | --- | --- |
| Mokyklos pavadinimas | Klasė | Dalyvių skaičius | Mokytojo vardas, pavardė |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |